لێکۆڵەر کۆنان بە زمانی عەرەبی
لێکۆڵەر کۆنان (، دەوترێت مێتانتێ کۆنان واتە لێکۆڵەری مەزن کۆنان) بریتییە لە زنجیرەیەک مانگا کە لەلایەن گۆشۆ ئۆیاماوە نووسراوە. ئەم مانگایە کراوە بە زنجیرەیەک ئەنیمێ و ئۆڤا و فیلمی ئەنیمێ و یاری ڤیدیۆ و کۆمەڵێک شتی تری ژاپۆنی. مانگاکە لە ١٨ی حوزەیرانی ساڵی ١٩٩٤ دەستی پێکرد مانگاکە لە ٨ی کانوونی دووەمی ١٩٩٦ لە ژاپۆن کرا بە ئەنیمێ.

یرەی یەکەم لە ٨ی کانوونی دووەمی ١٩٩٤ پەخشکرا، زنجیرەکان بە ڕیزبەندی پەخشکران تا گەیشتن بە زیاتر لە ٨٧٦ زنجیرە، و بەمەش پلەی پێنجەمی «خشتەی زۆرترین ئەنیمێکان لە ڕووی ژمارەی زنجیرەکانەوە» ی بەرکەوت. ھەروەھا ئەم زنجیرەیە ٢١ فیلمی لەسەر دروستکراوە، کە ھەمان نووسەری ڕەسەن، گۆشۆ ئۆیاما، ھەموویانی نەنووسیوەتەوە، بەڵکو نووسەری تر بوونیان ھەیە و بەشدارن لە دروستکردنی فیلمەکاندا. ھەندێک جار فیلمێک لەلایەن یەک نووسەر دەنووسرێت، و ساڵانە لە مانگی تشرینی دووەمدا ڕێکلامی بۆ دەکرێت و لە مانگی نیساندا دەخرێتە بازاڕەوە. زنجیرە فیلمەکان بە دەرچوونی فیلمی یەکەم بە ناونیشانی کاتی تەقاندنەوەی تەلارە بەرزەکە (کۆتا سات لە دۆبلاژکردنە عەرەبییەکەدا) لە ١٩ی نیسانی ١٩٩٧ دەستیان پێکرد، و دواتر فیلمەکانی تر بە تێکڕای یەک فیلم بۆ ھەر ساڵێک دەرچوون.

ئەنیمێی لێکۆڵەر کۆنان لە جیھانی عەرەبیدا سەرکەوتنێکی گەورەی بەدەست ھێنا، ھەروەھا بنکەی گوڵ ھەڵدەستێت بە کاری دۆبلاژ کردنی بۆ عەرەبی، و تا ئێستا ٤٠٤ زنجیرەی (٣٧٨ بە سیستەمی ژاپۆنی) دۆبلاژ کردووە بۆ سەر زمانی عەرەبی، و پێویستە ئەوە باسبکرێت کە دابەشکردنی بەشەکان لە دۆبلاژ کردنی عەرەبییەکەدا جیاوازە لەگەڵ دابەشکردنی وەرزەکان لە زمانی ژاپۆنی و زمانی تر. بێجگە لە زنجیرەکان، چوار فیلم دۆبلاژ کراوە بۆ زمانی عەرەبی، بەڵام مانگا کاغەزییەکە تا ئێستا وەرگێڕانێکی فەرمی بەدەست نەھێناوە. ئەنیمێکە دۆبلاژ کراوە بۆ زمانی عەرەبی لەلایەن بنکەی گوڵەوە بۆ ماوەی زیاتر لە ھەژدە ساڵ لە ساڵی ١٩٩٨ بۆ ساڵی ٢٠١٤، کاتێک بۆ یەکەم جار لەسەر تەلەڤیزیۆنی قەتەر پەخش کرا، و زنجیرە دۆبلاژ کراوەکان گەیشتووەتە ٤٠٤ (٣٧٨ بە سیستەمی ژاپۆنی) لە  زنجیرە.

ڕۆڵگێڕانی دۆبلاژە عەرەبییەکە

گۆڕانکارییەکان لە دۆبلاژە عەرەبییەکەدا 
بنکەی گول ھەڵساوە بە ئەنجامدانی چەند گۆڕانکارییەک لە لێکۆڵەر کۆناندا:
 کێشەی خواردنەوە و سەرخۆشی کە لێکۆڵەر تۆگۆ مۆری دەناڵێنێت لێی گۆڕدراوە، ئەمەش دەردەکەوێت کاتێک ھەموو کات لە دۆبلاژ کردنە عەرەبییەکەدا بەوەی نەخۆشە یان خەواڵووە یان تووشی سەرئێشە بووە دادەپۆشرێت.

 زۆربەی گرتەکان لەبەر بوونی خوێنێکی زۆر یان بە ھۆی دەرخستنی دیمەنەکانی تاوان یان بە ھۆی کورتی تەنوورەکانی کچان (جلی فەرمی لە قوتابخانە ژاپۆنییەکان و بەتایبەتی لە قوتابخانەکەی ران) سڕاوەتەوە.
 مۆسیقا سەرەتایییەکان و کۆتایییەکانی زنجیرەکان یەک ناگرێت (واتە گۆرانی سەرەتا پەخش دەکرێت پاشان زنجیرەکە). لە ژاپۆنییەکەدا بە بەردەوامی گۆرانییەکانی سەرەتا و کۆتایی دەگۆڕدرێت، بەڵام لە عەرەبییەکەدا ھەمان گۆرانی لەگەڵ کەمێک گۆڕانکاری بچووک بەکار دەھێنرێت.
 لە ژاپۆنییەکەدا زنجیرەکە دابەش ناکرێت بۆ بەش بەش.
 ھەندێک لە دانپێنانەکانی بکوژ گۆڕدراوە ئەمەش لەکاتێکدا لە ژاپۆنییەکەدا بکوژ ھەندێک جار پەشیمانی پیشان نادات بۆ کوشتنی قوربانییەکە (ئەم سیاسەتە لە بەشی حەوتەمەوە گۆڕدرا).
 ھەموو دیاردەکان لەسەر جادوو و جادووی ڕەش و ئەفسانە ژاپۆنییەکان دۆبلاژ نەکراوە.
 قسەکانی شارۆن ڤێنیارد گۆڕدراوە وەک وتنی کە ڕاھێنەری کرێس ڤێنیاردە و ھیچ شتێکیش دەربارەی باوکی کید باسنەکراوە.
 ھەروەھا لە عەرەبییەکەدا ران بە دەستگیرانی شینچی دانراوە لەکاتێکدا لە ژاپۆنییەکەدا ھاوڕێی نزیکی شینچییە، ھەروەھا ھەستەکانیشیان لە زۆربەی زنجیرەکاندا بێجگە لە بەشی یەکەم لابراوە.

تێبینییەکان

سەرچاوەکان 

لێکۆڵەر کۆنان